મુંબઈ : પહેલી સપ્ટેમ્બરથી તત્કાળ ટિકિટની ખરીદીના નિયમમાં સુધારો કરવાનો રેલવે મંત્રાલયે નિર્ણય લીધો હોવાનું જણાવ્યું હતું. તત્કાળ ટિકિટના બુકિંગમાં ઓન લાઇન અથવા બુકિંગ વિન્ડો મારફત ખરીદી વખતે પ્રવાસીને હવેથી ઓળખ પત્ર (આઈડેન્ટિટી પ્રૂફ)ની નકલ આપવાનું જરૂરી રહેશે નહીં, એવું સાધનોએ જણાવ્યું હતું. પહેલી સપ્ટેમ્બરથી તત્કાળના નિયમમાં સુધારો આવી જશે. આમ છતાં તત્કાળ ટિકિટની ખરીદી અન્વયે જર્ની દરમિયાન પ્રવાસીએ તેનું ફોટો આઇડી ટિકિટ ચેકરને બતાવવાનું ફરજિયાત રહેશે.